ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 158.96 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 158.96 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 12.72 கோடிக்கும் மேற்பட்ட ) தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1791112
சுற்றுலா அமைச்சகம்
இயற்கை சுற்றுலா குறித்த இணைய வழி கருத்தரங்கை நடத்தியது சுற்றுலாத்துறை அமைச்சகம்
‘நமது தேசத்தை பார்’ என்ற இணைய கருத்தரங்கு தொடரின் வரிசையில் இயற்கை சுற்றுலா குறித்த இணைய கருத்தரங்கை சுற்றுலாத்துறை கடந்த 6ம் தேதி நடத்தியது.
கொவிட் -19 சூழலுக்குப்பின் சுற்றுலாத் தலங்களுக்கு மக்கள் கூட்டமாக செல்வது குறைந்து, கூட்டம் குறைவாக உள்ள இயற்கையான பகுதிகளுக்கு சுற்றுலா செல்வது, இரவு நேரத்தில் நட்சத்திர கூட்டங்களுடன் வானம் பிரகாசமாக தெரியும் பகுதிகளுக்கு சுற்றுலா செல்லும் போக்கு அதிகரித்து வருகிறது.
இந்த சூழலில் இத்தகைய இயற்கை அடிப்படையிலான சுற்றுலா குறித்து இணைய கருத்தரங்கை ‘‘வான் சார் சுற்றுலா - இயற்கை அடிப்படையிலான சுற்றுலாவின் அடுத்த எல்லை’’ என்ற தலைப்பில் சுற்றுலா அமைச்சகம் நடத்தியது.
இதில் பேசிய சுற்றுலா அமைச்சகத்தின் கூடுதல் தலைமை இயக்குனர், திருமதி ருபிந்தர் பிரார், ‘‘வான் சார் சுற்றுலா என்ற புதிய முறை, உலகம் முழுவதும் பிரபலம் அடைந்து வருகிறது.
இயற்கை அடிப்படையிலான சுற்றுலாத் தலங்கள் இந்தியாவில் அதிகம் உள்ளன. அதிகம் அறியப்படாத, இயற்கை சூழ்ந்த பகுதிகளில் உள்நாட்டு சுற்றுலாவை மேம்படுத்த வேண்டும்’’ என்றார்.
இந்த வான் சார் சுற்றுலா குறித்த தகவல்களை குளோபல் ஹிமாலயன் பயண நிறுவனத்தின் தலைமை செயல் அதிகாரி திரு ஜெய்தீப் பன்சால், திட்டக்குழு தலைவர் திருமதி சோனால் அஸ்கோர்தா, வளர்ச்சிக்கான வானியல் அலுவலகத்தின் இயக்குனர் திரு கெவின் கோவேந்தர் ஆகியோர் விளக்கினர்.
வான்சார் சுற்றுலாவை பயன்படுத்தி, நாட்டின் தொலை தூர பகுதிகளில் வாழும் மக்களின் வாழ்வாதாரத்தை வலுப்படுத்துவதே இத்திட்டத்தின் நோக்கம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1695923
------
(Visitor Counter : 404
சட்டம் மற்றும் நீதித்துறை அமைச்சகம்
மகாத்மா காந்தியின் 151 வது பிறந்தாண்டை முன்னிட்டு, ‘‘பள்ளி குழந்தைகளுக்கு குடிமக்களின் கடமைகள்’ என்ற தலைப்பிலான இணைய கருத்தரங்கை, நிதி ஆயோக்கின் கீழ் செயல்படும் அடல் புதுமை திட்டத்துடன் இணைந்து நீதித்துறை நடத்தியது
மகாத்மா காந்தியின் 151 வது பிறந்தாண்டை முன்னிட்டு, ‘‘பள்ளி குழந்தைகளுக்கு குடிமக்களின் கடமைகள்: சிறப்பாக செயல்பட பாடுபடுங்கள், விஞ்ஞான மனநிலையை வளர்த்துக் கொள்ளுங்கள் மற்றும் கல்விக்கான வாய்ப்புகளைப் பயன்படுத்துங்கள் ” என்ற தலைப்பிலான இணைய கருத்தரங்கை, நிதி ஆயோக்கின் கீழ் செயல்படும் அடல் புதுமை திட்டத்துடன் இணைந்து நீதித்துறை, கடந்த 2ம் தேதி, மாலை 7 மணிக்கு நடத்தியது. மகாத்மா காந்தியின் 150 வது பிறந்த ஆண்டின் 2 ஆண்டு கால கொண்டாட்ட முடிவுக்கு இது பொருத்தமான புகழஞ்சலி. நாட்டின் ஒட்டுமொத்த வளர்ச்சியில், குடிமக்களாகிய நமது கடமைகளைச் செய்வதன் முக்கியத்துவத்தை எடுத்து கூர்வதில் காந்திஜி முன்னணியில் இருந்தார். ‘‘உரிமைகளின் உண்மையான ஆதாரம் கடமைகள், நாம் அனைவரும் நம் கடமைகளை நிறைவேற்றினால், உரிமைகள் தேடுவதற்கு வெகு தூரம் செல்ல வேண்டிய தேவை இருக்காது என்ற தத்துவத்தில், காந்திஜி உறுதியாக இருந்தார்.
இந்த இணைய கருத்தரங்குக்கு முன்னோடியாக, ‘இந்திய அரசியலமைப்பு மற்றும் அடிப்படை கடமைகள்’ என்ற தலைப்பில் ஆன்லைன் வினாடி வினா போட்டியை கடந்த மாதம் 29ம் தேதி முதல் கடந்த 1ம் தேதி வரை ‘மைகவ்’ நடத்தியது. பள்ளி குழந்தைகளிடம் இந்திய அரசியல் அமைப்பு பற்றி விழிப்புணர்வை ஏற்படுத்த இந்த வினாடி வினா நடத்தப்பட்டது. இதில் 49 ஆயிரம் பேர் பங்கேற்றனர். இதில் வெற்றி பெற்ற 15 பேர் இணைய கருத்தரங்கில் அறிவிக்கப்பட்டனர்.
இந்த இணைய கருத்தரங்கில், நீதித்துறை இணை செயலாளர் திரு நீரஜ் குமார் கயாகி, அடல் புதுமை திட்ட நிர்வாக இயக்குனர் திரு. ஆர். ரமணன், அர்ஜூனா மற்றும் கேல் ரத்னா விருது பெற்ற திருமிகு தோலா பானர்ஜி ஆகியோர் கலந்து கொண்டனர். பள்ளி குழந்தைகள் கலந்து கொண்ட இந்த இணைய கருத்தரங்கில் பேசியவர்கள், கல்வி கற்பதன் முக்கியத்துவத்தையும், சிறு வயதிலேயே சிறிந்து விளங்க பாடுபட வேண்டும் என்பதையும் புதுமை கண்டுபிடிப்பு மற்றும் கேள்வி கேட்கும் உணர்வை வளர்த்து கொள்ள வேண்டும் என வலியுறுத்தினர். மக்கள் ஒவ்வொருவரும் தங்கள் கடமையையும், தங்களுக்கு கொடுக்கப்பட்ட பணியை, சிறப்பாக செய்ய வேண்டும் என கருத்தரங்கில் பேசியவர்கள் வலியுறுத்தினர்.
இந்த கருத்தரங்கு யூட்யூப் சேனலில் நேரடியாக ஒளிபரப்பப்பட்டது. இதை 7 ஆயிரத்துக்கும் மேற்பட்டோர் பார்த்தனர். இந்த இணைய கருத்தரங்கை கீழ்கண்ட இணைப்பில் பார்க்கலாம்.
https://www.youtube.com/watch?v=vSMK3_m7bok
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1662261
சிறுபான்மையினர் நலன் அமைச்சகம்
சமுதாயத்தின் அனைத்து மக்களுடன் இணைந்து, கோவிட்-19 நோய்க்கு எதிரான போராட்டத்திற்கு, சிறுபான்மையின சமூகத்தினரும், சம பங்காற்றுகிறார்கள்: முக்தர் அப்பாஸ் நக்வி
சிறுபான்மையினர் விவகாரங்கள் அமைச்சகத்தின் திறன் வளர்ப்புத் திட்டத்தின் கீழ் பயிற்சி பெற்ற 1500க்கும் மேற்பட்ட சுகாதார உதவிப்பணியாளர்கள் கொரோனா நோயாளிகளுக்கு சிகிச்சையளிப்பது; அவர்களைக் கவனித்துக் கொள்வது ஆகியவற்றில் உதவி புரிந்து வருகிறார்கள் என்று மத்திய சிறுபான்மையினர் விவகாரத்துறை அமைச்சர் திரு.முக்தர் அப்பாஸ் நக்வி இன்று கூறியுள்ளார்.
நாடு முழுவதிலும் உள்ள பல்வேறு மருத்துவமனைகளிலும், சுகாதார மையங்களிலும் உள்ள கொரோனா நோயாளிகளுக்கு சிகிச்சையளிப்பதற்கு உதவி வரும் இந்த சுகாதார உதவிப் பணியாளர்களில் 50 சதவீதம் பேர் பெண்கள் என்றும் திரு நக்வி கூறினார். இந்த ஆண்டு இரண்டாயிரத்துக்கும் மேற்பட்ட சுகாதார உதவிப் பணியாளர்களுக்கு பயிற்சியளிக்கப்படும். நாட்டிலுள்ள பல்வேறு பிரசித்தி பெற்ற மருத்துவமனைகள் மற்றும் சுகாதார அமைப்புகள் மூலமாகவும் சுகாதார உதவிப் பணியாளர்களுக்கு ஓராண்டு கால பயிற்சியை அமைச்சகம் வழங்கி வருகிறது.
கொரோனா நோய் எதிர்ப்புக்கென பல்வேறு மத சமூக கல்வி அமைப்புகளின் ஆதரவுடன், நாட்டிலுள்ள பல்வேறு வக்ஃப் வாரியங்கள் மூலமாக பிரதமர் மற்றும் முதல்வர் நிவாரண நிதியங்களுக்கு 51 கோடி ரூபாய் வழங்கப்பட்டுள்ளது என்றும் திரு.நக்வி கூறினார். இது தவிர இந்த வாரியங்கள், தேவைப்படும் மக்களுக்கு அத்தியாவசியப் பொருள்களையும் உணவுப் பொருள்களையும் வழங்கி வருகின்றன.
கொரோனாவால் பாதிக்கப்பட்ட மக்களை தனிமைப்படுத்துவதற்காகவும், தனித்திருக்கச் செய்வதற்காகவும் வசதிகளை ஏற்படுத்தித் தருவதற்காக நாட்டிலுள்ள 16 ஹஜ் இல்லங்கள், மாநில அரசுகளுக்கு அளிக்கப்பட்டுள்ளதாக திரு நக்வி கூறினார். பல்வேறு மாநில அரசுகளும் தங்கள் தேவைக்கேற்ப இந்த ஹஜ் இல்லங்களில் உள்ள வசதிகளைப் பயன்படுத்தி வருகின்றனர்.
அலிகர் முஸ்லிம் பல்கலைக்கழகம் , பிரதமரின் PM CARES நிதியத்திற்கு 1.40 கோடி ரூபாய் வழங்கியுள்ளதாக திரு.நக்வி தெரிவித்தார். கொரோனா நோயாளிகளுக்கு சிகிச்சை அளிப்பதற்காக அலிகர் முஸ்லிம் பல்கலைக்கழகத்தின், அலிகர் மருத்துவக் கல்லூரி 100 படுக்கைகளை ஏற்பாடு செய்துள்ளது. பரிசோதனைக்கும் AMU ஏற்பாடு செய்துள்ளது. இதுவரை 9000 பரிசோதனைகள் செய்யப்பட்டுள்ளன.
கொரோனாவால் பாதிக்கப்பட்ட நோயாளிகளுக்காக ஆஜ்மீர் ஷரீப் தர்காவில் உள்ள காயத் விஷ்ராம்ஸ்தலி க்வாஜா மாடல் பள்ளியிலும் தனிமைப்படுத்தும் மற்றும் தனித்திருக்கும் வசதிக்கான ஏற்பாடுகள் செய்யப்பட்டுள்ளதாகவும் திரு.நக்வி கூறினார்.
பொது முடக்கக் காலத்தின் போது, நாட்டின் அனைத்து மதங்களையும் சேர்ந்த 4500 க்கும் மேற்பட்ட ஜெயரின்களுக்கு உணவு, உறைவிடம் மற்றும் சுகாதார வசதிகள் செய்து தரப்பட்டன. தர்கா கமிட்டி, தர்கா காதிம்கள் மற்றும் சஜ்ஜதா-நஷின் மூலமாக இந்த வசதிகள் செய்து கொடுக்கப்பட்டன. பிற இடங்களில் தங்க நேர்ந்துவிட்ட மக்களை தத்தமது மாநிலங்களுக்கு அனுப்புவது உட்பட சுமார் ஒரு கோடி ரூபாய் மதிப்பிலான பல்வேறு ஏற்பாடுகளை, தர்கா கமிட்டி மற்றும் இதர கூட்டு அமைப்புகள் செய்து கொடுத்தன.
(
மத்திய அமைச்சரவை
இந்தியா மற்றும் கிர்கிஸ் இடையே இரட்டை வரி விதிப்பை தவிர்த்தல் மற்றும் வருமானத்தின் மீதான வரி ஏய்ப்பை தடுத்தல் தொடர்பான ஒப்பந்தத்தில் மாற்றம் செய்யும் நடைமுறைக்கு மத்திய அமைச்சரவை ஒப்புதல்
பிரதமர் திரு. நரேந்திர மோடி அவர்களின் தலைமையில் கூடிய மத்திய அமைச்சரவை, இந்தியா மற்றும் கிர்கிஸ் இடையே இரட்டை வரி விதிப்பை தவிர்த்தல் மற்றும் வருமான வரி தொடர்பான நிதி ஏய்ப்பை தடுத்தல் தொடர்பான ஒப்பந்தத்தில் மாற்றம் செய்யும் நடைமுறைக்கு தனது ஒப்புதலை அளித்தது.
இரட்டை வரி விதிப்பு தவிர்த்தல் ஒப்பந்தம்  திருத்தத்திற்கான நடைமுறை, சர்வதேச தரத்திற்கேற்ப டீ.டி.ஏ.ஏ.-வின் பிரிவு 26 -ஐ மேம்படுத்துதலை குறிக்கோளாக கொண்டது. இந்த மேம்படுத்தப்பட்ட பிரிவு பெருமளவில் தகவல் பரிமாற்றத்திற்கு வழி வகுக்கும். டீ.டி.ஏ.ஏ.வில் தற்போதுள்ள பிரிவு 26-ல் புதிதாக சேர்க்கப்பட்டுள்ள 4 மற்றும் 5 பத்திகளின்படி, எந்த நாட்டிலிருந்து தகவல் கோரப்படுகிறதா, அத்தகவலில் எவ்வித உள்ளூர் வரி இல்லை அல்லது கோரப்படும் தகவல் வங்கி அல்லது நிதி நிறுவனம் போன்றவற்றில் உள்ளது எனக் கூற இயலாது. டீ.டி.ஏ.ஏ.வின் கீழ் பெறப்படும் தகவலை, பிற சட்ட அமலாக்க பயன்பாடுகளுக்காக பயன்படுத்திக் கொள்ள தகவல் வழங்கும் மாநிலங்களின் அனுமதியை இந்தியா பெற்றுக் கொள்வதற்கு வழிவகுத்துள்ளது.
பின்னணி:
இந்தியா மற்றும் கிர்கிஸ் இடையேயான டீ.டி.ஏ.ஏ. 07/02/2001 அன்று வெளியிடப்பட்டு, 10/01/2001 முதல் நடைமுறையில் இருந்து வருகிறது. இந்தியா மற்றும் கிர்கிஸ் இடையே இரட்டை வரி விதிப்பை தவிர்த்தல் மற்றும் வருமான வரி தொடர்பான நிதி ஏய்ப்பை தடுத்தல் தொடர்பான ஒப்பந்தத்தில் திருத்தம் செய்யும் நடைமுறையை இரு நாடுகளும் ஏற்றுக்கொண்டு கையெழுத்திட ஒப்புக்கொண்டுள்ளது.
பிரதமர் அலுவலகம்
வாரணாசியில் அகில இந்திய கல்வி சங்க தொடக்கவிழாவில் பிரதமர் ஆற்றிய உரையின் முக்கிய அம்சங்கள்
உத்தரபிரதேச ஆளுநர் திருமதி ஆனந்திபென் படேல் அவர்களே, முதலமைச்சர் யோகி ஆதித்யநாத் அவர்களே, மத்திய அமைச்சர் திரு தர்மேந்திரபிரதான் அவர்களே,தேசிய கல்வி கொள்கை வரைவு குழுவின் தலைவர் கஸ்தூரிரங்கன் அவர்களே, இதர அமைச்சர்களே, பல்கலைக்கழகங்களின் துணை வேந்தர்களே, கல்வி நிறுவனங்களின் இயக்குநர்களே அனைவருக்கும் வணக்கம்
மகாமானா மதன்மோகன் மாளவியாவுக்கு தலைவணங்கி இந்த மாநாட்டிற்கு நல்வாழ்த்துக்களை தெரிவித்துக் கொள்கிறேன். தேசிய கல்விக்கொள்கையின் அடிப்படை அம்சமே, கல்வியை குறுகிய மனப்பான்மையிலிருந்து வெளிக்கொண்டு வருவதோடு, அதனை 21-ம் நூற்றாண்டுக்கான நவீன சிந்தனைகளுடன் இணைப்பது தான். நாட்டில் அறிவாற்றல் மற்றும் திறமைக்கு எந்தகாலத்திலும் பஞ்சமில்லை. எனினும்,பிரிட்டிஷ்காரர்களால் உருவாக்கப்பட்ட கல்வி முறை ஒருபோதும் இந்திய கல்விமுறையாக இருக்க முடியாது. நாம் இளைஞர்களை பட்டதாரிகளாக மட்டும் உருவாக்காமல், நாடு முன்னோக்கிச் செல்வதற்கு தேவையான மனிதவளம் மற்றும் நாட்டிற்கான கல்விமுறையை வழங்கவேண்டும். நமது ஆசிரியர்கள் மற்றும் கல்வி நிறுவனங்கள் இந்த உறுதிப்பாட்டிற்கு தலைமையேற்க வேண்டும். புதிய இந்தியாவை படைக்க, புதிய நடைமுறையும் நவீன நடவடிக்கைகளும் அவசியம். இதற்கு முன்பு கற்பனை செய்துகூட பார்த்திராத அம்சங்கள் தற்போது நனவாகி வருகின்றன.
கொரோனா பெருந்தொற்று பாதிப்பிலிருந்து மட்டும் நாம் மீண்டு வந்துவிடவில்லை, மாறாக, தற்போது இந்தியா உலகின் வேகமாக வளர்ந்துவரும் பொருளாதார நாடுகளில் ஒன்றாக திகழ்கிறது. தற்போது, நமது நாடுதான், உலகின் மூன்றாவது பெரிய ஸ்டார்ட்அப் சூழலை கொண்ட நாடாக உள்ளது.
விண்வெளி தொழில்நுட்பம் போன்ற துறைகளில் இதற்குமுன்பு, அரசாங்கம் மட்டுமே அனைத்தையும் செய்து வந்த நிலையில், தற்போது தனியார் பங்கேற்பு மூலம் இளைஞர்களுக்கு புதிய உலகம் ஒன்று உருவாக்கப்பட்டுள்ளது. குழந்தைகளை அவர்களது திறமை மற்றும் விருப்பத்திற்கேற்ற திறனுடையவர்களாக மாற்றுவதில் தான், புதிய கல்விக்கொள்கை முழுகவனமும் செலுத்தி வருகிறது.நமது இளைஞர்கள் திறன் பயிற்சி பெற்றவர்களாக, நம்பிக்கை உடையவர்களாக, நடைமுறைகளுக்கு உகந்தவர்களாக திகழ்வதற்கான அடித்தளத்தை கல்விக்கொள்கை உருவாக்குகிறது. தற்கால குழந்தைகள், மிகசிறப்பான திறமைகளை வெளிப்படுத்தி வருகின்றனர்.அவர்களுக்கு உதவி செய்து அந்த திறமைகளை வெளிக்கொணர வேண்டியது அவசியம்.
நாட்டின் தற்போதைய கல்விக் கட்டமைப்பை அடியோடு மாற்றி அமைக்க வேண்டும். பல்வேறு புதிய கல்லூரிகள், பல்கலைக்கழகங்கள், ஐஐடிக்கள் மற்றும் ஐஐஎம்-கள் நாட்டில் திறக்கப்பட்டுள்ளன. 2014-ல் இருந்ததை விட, மருத்துவக்கல்லூரிகளின் எண்ணிக்கை தற்போது, 55 சதவீதம் அதிகரித்துள்ளது. பல்கலைக்கழகங்களுக்கான பொது நுழைவுத்தேர்வு, பல்கலைக்கழக மாணவர் சேர்க்கையை எளிமைப்படுத்தி சம வாய்ப்புகளை ஏற்படுத்தும். புதிய கல்விக்கொள்கை தற்போது தாய் மொழியில் பயில்வதற்கான வாய்ப்புகளை ஏற்படுத்தியுள்ளது. அந்த வகையில், சமஸ்கிருதம் போன்ற பண்டைக்கால இந்திய மொழிகளுக்கு புத்துயிரூட்டப்பட்டு வருகிறது.
உலகின் மிகப்பெரிய கல்விக்கேந்திரமாக இந்தியா உருவெடுக்கும். இந்திய உயர்க்கல்வியை சர்வதேச தரத்திற்கு இணையாக தயாரிப்பதற்கான வழிகாட்டு நெறிமுறைகள் வெளியிடப்பட்டுள்ளன. 180 பல்கலைக்கழகங்களில் சர்வதேச விவகாரங்களுக்கான சிறப்பு அலுவலகங்கள் திறக்கப்பட்டுள்ளன. களத்தில் நடைமுறையில் உள்ள சர்வதேச நடைமுறைகளை வல்லுனர்கள் அறிந்திருக்க வேண்டும்.
குடியரசுத் தலைவர் செயலகம்
கல்வி தான் மாற்றத்திற்கான தூண்டுகோல், இளைஞர்கள் தான் சமூக மாற்றத்திற்கான மிக சக்தி வாய்ந்த முகவர்கள்: குடியரசுத் தலைவர் திரு கோவிந்த்
அண்ணா பல்கலைக்கழகத்தின் 41-வது ஆண்டு பட்டமளிப்பு விழாவில் குடியரசுத் தலைவர் பங்கேற்பு
கல்வி தான் மாற்றத்திற்கான தூண்டுகோல் என்றும் இளைஞர்கள் தான் சமூக மாற்றத்திற்கான மிகவும் சக்தி வாய்ந்த முகவர்கள் என்றும் இந்திய குடியரசுத் தலைவர் திரு ராம் நாத் கோவிந்த் சென்னையில் இன்று  நடைபெற்ற அண்ணா பல்கலைக்கழகத்தின் 41-வது ஆண்டு பட்டமளிப்பு விழாவில் கலந்துகொண்டு பேசுகையில் தெரிவித்தார்.
உலகின் மிகப்பெரிய தொழில்நுட்பப் பல்கலைக் கழகங்களுள் ஒன்றான அண்ணா பல்கலைக்கழகத்தில் பொறியியல், தொழில்நுட்பம், கட்டிடக்கலை, பயன்பாட்டு அறிவியல் போன்றவற்றில் சமூகத்தின் தற்போதைய தேவைக்கேற்ப இளங்கலை மற்றும் முதுகலை படிப்புகள் வழங்கப்படுவதைக் குறிப்பிட்டு குடியரசுத் தலைவர் மகிழ்ச்சி தெரிவித்தார். இந்த பல்கலைக்கழகம், கல்வித்துறையில் குறிப்பிடத்தக்க பங்களிப்பை வழங்கி வருவதாக அவர் கூறினார். இதன் காரணமாகவே கியூஎஸ் உலக பல்கலைக்கழக தரவரிசை, தேசிய நிறுவன தரவரிசை கட்டமைப்பு  ஆகியவற்றின் சிறந்த நிறுவனங்களுள் இந்த பல்கலைக்கழகமும் இடம்பெற்றுள்ளது.
இளம் மாணவர்களிடையே சரியான கற்றல் அணுகுமுறையை வளர்ப்பதற்காக தொழில்நுட்ப நோக்கங்களை ஊக்குவிக்கும் வகையிலான இணக்கமான சூழலியலை அண்ணா பல்கலைக்கழகம் உருவாக்கியிருப்பதாக குடியரசுத் தலைவர் தெரிவித்தார். மாணவர்களிடையே ஊக்குவிக்கப்படும் அறிவியல் சார்ந்த உணர்வுகள், இந்த பல்கலைக்கழகத்தின் திட்டங்களிலும் சாதனைகளிலும் தெளிவாக வெளிப்படுத்தப்படுகிறது. செயற்கைக்கோளின் வடிவமைப்பு, தயாரிப்பு மற்றும் இயக்கத்தில் இஸ்ரோவுடன் இணைந்து பணியாற்றும் முதல் இந்திய பல்கலைக்கழகம் என்ற பெருமையையும் இது பெறுவதாக அவர் மகிழ்ச்சியுடன் குறிப்பிட்டார். அனுசாட் என்ற செயற்கைக்கோள் வெறும் சாதனை மட்டுமல்ல, உலகெங்கும் உள்ள இளைஞர்கள் வானளாவிய சாதனைகளைப் புரிவதற்கான உந்து சக்தியாகவும் அமைவதாக அவர் கூறினார்.
தேசிய கல்விக்கொள்கை 2020 குறித்து பேசிய அவர், ஒவ்வொரு தனி நபரின் குண நலமும் அறிவை அடித்தளமாகக் கொண்டு அமைவதாக கூறினார். கல்வி தான் மாற்றத்திற்கான தூண்டுகோல் மற்றும் இளைஞர்கள் தான் சமூக மாற்றத்திற்கான மிக சக்திவாய்ந்த முகவர்கள் என்பதை அவர் மீண்டும் வலியுறுத்தினார். கல்வி அறிவு பெற்ற இளைஞர்கள் சரியான பாதையில் வழி நடத்தப்படும் போது வரலாற்று சிறப்புமிக்க புரட்சிகரமான மாற்றங்களை அவர்களால் ஏற்படுத்த முடியும் என்று அவர் நம்பிக்கை தெரிவித்தார். இதைத்தான் தேசிய கல்விக் கொள்கை 2020 நோக்கமாக கொண்டுள்ளது. தற்போதைய மாறி வரும் சூழல்களுக்கு ஏற்ப ஆராய்ச்சி, திறன் மற்றும் அறிவுக்கூர்மை சார்ந்த துறைகளை அடிப்படையாகக் கொண்டு நவீன கல்விமுறையை வழங்க புதிய கொள்கை திட்டமிட்டுள்ளது. அதே வேளையில் எதிர்கால கண்ணோட்டத்துடன் இணைந்து நமது வளமான பாரம்பரிய கலாச்சாரமும் அதன் வரையறைக்குள் உட்படுத்தப்படும். தார்மீக மாண்புகளை வழங்குவதிலும் இந்திய கலாச்சாரம் குறித்த புரிதலை ஊக்குவிப்பதிலும் இந்தக் கொள்கை கவனம் செலுத்துகிறது. இந்த கொள்கையை அமல்படுத்துவது வாயிலாக நவீன கற்றல் மற்றும் கல்விக்கான சகாப்தத்தை உருவாக்க முடியும் என்று அவர் நம்பிக்கை தெரிவித்தார். நமது நாட்டு லட்சியங்களுக்கு ஈடாக நம் நாட்டு வளர்ச்சியை புதிய உச்சத்திற்கு எடுத்துச் செல்லும் வகையிலான ஆராய்ச்சியாளர்கள் மற்றும் தொழில் வல்லுனர்கள் அடங்கிய படையை இந்தக் கொள்கை உருவாக்கும்.
தகவல் மற்றும் ஒலிபரப்பு அமைச்சகம்
53- வது இந்திய சர்வதேச திரைப்படத் திருவிழாவின் நிறைவு விழாவில் 2022 ஆம் ஆண்டிற்கான இந்திய திரைப்பட ஆளுமை விருதை மெகா ஸ்டார் சிரஞ்சீவி பெற்றார்
கோவாவில் இன்று நடைபெற்ற 53வது இந்திய சர்வதேச திரைப்பட விழா நிறைவு விழாவில், டோலிவுட்டின் மெகா ஸ்டார், பத்ம பூஷன் விருது பெற்ற சிரஞ்சீவி என்று அழைக்கப்படும் ஸ்ரீ கொனிடேலா சிவசங்கர வர பிரசாத், 2022 ஆம் ஆண்டிற்கான இந்திய திரைப்பட ஆளுமை விருதை பெற்றார்.
ஐ.எஃப்.எஃப்.ஐ, இந்திய அரசு மற்றும் பிரதமருக்கு நன்றி தெரிவித்ததோடு, தனது பெற்றோருக்கும் தெலுங்கு திரையுலகினருக்கும் சிரஞ்சீவி நன்றி தெரிவித்தார். ‘கொனிடேலா சிவசங்கர வர பிரசாத் என்று என்னைப் பெற்றெடுத்த என் பெற்றோருக்கும், சிரஞ்சீவியாக எனக்கு மறுபிறவி கொடுத்த தெலுங்குத் திரையுலகுக்கும் நான் என்றும் நன்றியுள்ளவனாக இருப்பேன். சினிமா துறைக்கு நான் வாழ்நாள் முழுவதும் கடன்பட்டிருக்கிறேன்,'' என்றார்.
மாபெரும் விருதைப் பெற்ற சிரஞ்சீவி, அரசியலில் இருந்து திரும்பிய பிறகு தன்னை ஏற்றுக்கொண்ட ரசிகர்களுக்கு மனமார்ந்த நன்றியையும் தெரிவித்தார். தனக்கு கிடைத்த அனுபவத்திற்கும் ஆதரவிற்கும், அரசு மற்றும் திரைத்துறையினருக்கு சிரஞ்சீவி நன்றியைத் தெரிவித்தார்.
நான்கு தசாப்தங்களுக்கும் மேலாக நடித்து மக்கள் மனதில் நீங்க இடம்பிடித்துள்ள சிரஞ்சீவி தெலுங்கில் 150க்கும் மேற்பட்ட திரைப்படங்கள் நடித்துள்ளார். அதேபோல் இந்தி, தமிழ் மற்றும் கன்னட மொழிகளிலும் இவர் நடித்துள்ளார்.
மனித வள மேம்பாட்டு அமைச்சகம்
ஆராய்ச்சிகளை முன்னேற்ற இந்தியா உறுதியுடன் உள்ளது: ஜி20 அமைச்சர்கள் கூட்டத்தில் மத்திய கல்வி இணையமைச்சர் திரு சுபாஷ் சர்க்கார் உரை
ஆராய்ச்சிகளை முன்னேற்றவும், இளைஞர்களின் திறனை அதிகரிக்கவும், இந்தியா உறுதியுடன் உள்ளது என ஜி20 அமைச்சர்களின் கூட்டத்தில் மத்திய கல்வித்துறை இணையமைச்சர் திரு சுபாஷ் சர்கார் பேசினார்.
கல்வி ஆராய்ச்சிகள் குறித்து, ஆலோசிக்க ஜி20 நாடுகளின் கல்வி அமைச்சர்கள் கூட்டத்தை இத்தாலி நேரடியாகவும், காணொலி காட்சி மூலமும் இன்று நடத்தியது.
இதில் ஜி20 நாடுகளின் கல்வி அமைச்சர்கள் பங்கேற்று, டிஜிட்டல் முறையில் ஆய்வு நடவடிக்கைகளில் கூட்டாக செயல்படுவதை அதிகரித்து தங்கள் கருத்துக்களை பரிமாறிக் கொண்டனர். இதில் மத்திய கல்வித்துறை இணையமைச்சர் திரு சுபாஷ் சர்கார் காணொலி காட்சி மூலம் பங்கேற்று உரையாற்றினார். மத்திய கல்வித்துறை இணையமைச்சர்கள் திருமதி அன்னபூர்ணா தேவி, டாக்டர் ராஜ்குமார் ரஞ்சன் சிங், உயர்கல்வித்துறை செயலாளர் திரு அமித் காரே மற்றும் கல்வித்துறை மூத்த அதிகாரிகள் இதில் பங்கேற்றனர்.
இந்த கூட்டத்தில் மத்திய அமைச்சர் திரு சுபாஷ் சர்கார் பேசியதாவது:
ஆராய்ச்சிகளை முன்னேற்றவும், இளைஞர்களின் திறனை அதிகரிக்கவும், ஜி20 நாடுகளுடன் இணைந்து செயல்படுவதிலும் மத்திய அரசு உறுதியுடன் உள்ளது. பொதுவான பிரச்சினைகளுக்கு, ஆதாரம் அடிப்படையிலான தீர்வுகளை காண்பதில் ஜி20 நாடுகளுடன் இணைந்து செயல்படுவதில் இந்தியா அதிக முக்கியத்துவம் அளிக்கிறது.
பிரதமர் திரு நரேந்திர மோடியின் வழிகாட்டுதலின் கீழ் தேசிய கல்விக் கொள்கையை இந்தியா கடந்தாண்டு தொடங்கியது. இது தேசிய ஆராய்ச்சி அமைப்பை ஏற்படுத்தி, நாட்டின் ஆராய்ச்சி சூழலை வலுப்படுத்த முயற்சிக்கிறது.
பள்ளிப் பாடத்திட்டத்தின் 6வது கிரேடு முதல் செயற்கை நுண்ணறிவை இந்தியா அறிமுகப்படுத்தியுள்ளது. உயர் கல்வி மற்றும் ஆராய்ச்சிக்கு மொழி தடையாக இருக்கக்கூடாது என்பதை உறுதி செய்ய பொறியியல் படிப்புகளை பிராந்திய மொழிகளில் தொடங்கியுள்ளது. இந்தியா மற்றும் இதர நாடுகள் இடையே கல்வி மற்றும் ஆராய்ச்சியை கூட்டாக வளர்க்கும் திட்டங்களுக்கு இந்திய அரசு ஆதரவு தெரிவிக்கிறது.
இவ்வாறு மத்திய அமைச்சர் திரு சுபாஷ் சர்கார் பேசினார்.
அதன்பின் உயர் கல்வியில் ஆராய்ச்சியை அதிகரிப்பதற்கான பிரகடனம் ஏற்றுக் கொள்ளப்பட்டது.
மேலும் விவரங்களுக்கு, இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1743240
எஃகுத்துறை அமைச்சகம்
உள்நாட்டு எஃகு உற்பத்தி
கடந்த 3 ஆண்டுகளில் உள்நாட்டு எஃகு உற்பத்தி கணிசமாக அதிகரித்துள்ளது. 2021-22-ம் நிதியாண்டுக்கான உள்நாட்டு எஃகு உற்பத்தி 120.29 மில்லியன் டன்னாக அதிகரித்துத்துள்ளது. முன்னதாக கடந்த 2019-20-ம் நிதியாண்டின் எஃகு உற்பத்தி 109.14 மில்லியன் டன்னாகவும், 2020-21ம் நிதியாண்டின் எஃகு உற்பத்தி 103.54 மில்லியன் டன்னாகவும் இருந்தது.
அதே நேரத்தில் இறக்குமதி செய்யப்படும் எஃகு-ன் அளவு கணிசமாக குறைந்திருக்கிறது. 2019-20-ம் நிதியாண்டில் 6.77 மில்லியன் டன்னாக இருந்த எஃகு இறக்குமதி 2020-21ம் நிதியாண்டில் 4.75 மில்லியன் டன்னாகவும் 2020-21ம் நிதியாண்டில் 4.67 மில்லியன் டன்னாகவும் உள்ளது.
உள்நாட்டு எஃகு உற்பத்தியை அதிகரிக்க மத்திய அரசு பல்வேறு முனைப்புகளை மேற்கொண்டு வருகிறது. இதில் உள்நாட்டிலேயே உற்பத்தி செய்யப்படும் இரும்பு மற்றும் எஃகு பொருட்களுக்கான கொள்கையை அமல்படுத்தியது, சிறப்பு எஃகுக்கான உற்பத்தி சார்ந்த ஊக்கத்தொகைத் திட்டம் ஆகியவை அடங்கும். உள்நாட்டில் சிறப்பு எஃகு உற்பத்தியை மேம்படுத்த ஏதுவாக ரூ.6,322 கோடி செலவில் சிறப்பு எஃகு க்கான உற்பத்தி சார்ந்த ஊக்கத்தொகைத் திட்டத்தை செயல்படுத்தி உள்ளது.
மத்திய அரசின் மேக் இன் இந்தியா முன்னெடுப்பின் ஒரு பகுதியாக ரயில்வே, பாதுகாப்பு, பெட்ரோலியம் மற்றும் இயற்கை எரிவாயு, வீட்டு வசதி, விமானப் போக்குவரத்து, சாலைப் போக்குவரத்து மற்றும் தேசிய நெடுஞ்சாலைகள், வேளாண்மை மற்றும் கிராமப்புற மேம்பாடு உள்ளிட்ட துறைகளில் எஃகு பயன்பாட்டை அதிகரிக்கும் வகையில், பிரதமரின் விரைவு சக்தி தேசிய மெகாத் திட்டம் செயல்படுத்தப்பட்டுள்ளது.
மாநிலங்களவையில் இன்று எழுப்பப்பட்ட கேள்விக்கு எஃகு மற்றும் கிராமப்புற மேம்பாட்டுத்துறை இணையமைச்சர் திரு ஃபக்கன் சிங் குலேஸ்தே எழுத்துப்பூர்வமாக அளித்த பதிலில் இவ்வாறு குறிப்பிட்டுள்ளார்.
AD/ES/RS/KRS
(Visitor Counter : 59
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
நாடாளுமன்ற உறுப்பினர் தொகுதி மேம்பாட்டு நிதியிலிருந்து தமது உதம்பூர்-கத்துவா-தோடா மக்களவைத் தொகுதிக்கு வாங்கப்படும் ரூபாய் 2.5 கோடி மதிப்பிலான கொவிட் நிவாரணப் பொருட்களின் கொள்முதலை மத்திய அமைச்சர் டாக்டர் ஜிதேந்திர சிங் ஆய்வு செய்தார்
நாடாளுமன்ற உறுப்பினர் தொகுதி மேம்பாட்டு நிதியிலிருந்து தாம் ஒதுக்கியுள்ள பணத்திலிருந்து தமது உதம்பூர்-கத்துவா-தோடா மக்களவைத் தொகுதிக்கு வாங்கப்படும் ரூபாய் 2.5 கோடி மதிப்பிலான கொவிட் நிவாரணப் பொருட்களின் கொள்முதலை மத்திய அமைச்சர் டாக்டர் ஜிதேந்திர சிங் இன்று ஆய்வு செய்தார்
தமது தொகுதியின் கீழ் வரும் ஆறு மாவட்டங்களான உதம்பூர், கத்துவா, தோடா, ரியாசி, ரம்பான் மற்றும் கிஷ்டுவார் ஆகியவற்றின் மாவட்ட வளர்ச்சி ஆணையர்களுடன் நடைபெற்ற விரிவான கூட்டத்தில், கொள்முதல் செய்யப்படும் பொருட்கள் மற்றும் அவற்றின் விலைகள் குறித்து டாக்டர் ஜிதேந்திர சிங் ஆய்வு செய்தார். இப்பொருட்கள் மேற்கண்ட 6 மாவட்டங்கள் மற்றும் அவரது தொகுதியின் கீழ் வரும் சம்பா மாவட்டத்தின் இரண்டு வட்டங்களில் உள்ள கொரோனா தொடர்பான மையங்களில் விநியோகிக்கப்படும்.
கொவிட் மேலாண்மை மற்றும் நாடாளுமன்ற உறுப்பினர் தொகுதி மேம்பாட்டு நிதியிலிருந்து கொள்முதல் செய்யப்பட்ட பொருட்கள் குறித்த தினசரி அறிக்கையை 6 மாவட்டங்களிடமிருந்து பெறுமாறு மைய அதிகாரியான கத்துவா துணை ஆணையரை அறிவுறுத்திய அமைச்சர், அதை தமது அலுவலகத்திற்கு அனுப்பி வைக்குமாறும் கேட்டுக் கொண்டார்.
இப்பகுதியில் பாதிப்புகள் மற்றும் இறப்புகளின் எண்ணிக்கை குறைந்து வருவது நிம்மதி அளிப்பதாக அவர் கூறினார்.
நாடாளுமன்ற உறுப்பினர் நிதியில் இருந்து நிவாரண பொருட்களை வாங்குவதற்காக ரூபாய் 2.1 கோடி மதிப்பிலான ஆர்டர்கள் ஏற்கனவே வழங்கப்பட்டு விட்டதாகவும், பொருட்களின் விநியோகம் தாமதம் ஏதுமின்றி நடைபெறும் என்றும் அமைச்சரிடம் இந்த கூட்டத்தின்போது தெரிவிக்கப்பட்டது.
அறிவியல் மற்றும் தொழில்நுட்பத்துறை
விண்கலம் அனுப்புவதற்கு ஆகும் செலவைக் குறைப்பதற்காக லித்தியம் - கரியமில வாயுவில் இயங்கும் புதிய மின்கலம் தயாரிக்கும் முயற்சிகள் தீவிரம்
வேற்று கிரகங்களுக்கு விண்கலத்தை அனுப்புவதற்கான செலவையும், விண்கலத்தின் எடையையும் குறைக்கும் வகையில் புதிய லித்தியம் - கரியமில வாயு மின்கலம் இந்தியாவில் உருவாக்கப்படவிருக்கிறது.
ஐதராபாத் இந்தியத் தொழில்நுட்பக் கழகத்தின் இரசாயனப் பொறியியல் துறையின் இணைப் பேராசிரியராக உள்ள திரு சந்திரசேகர் ஷர்மா இந்த ஆராய்ச்சியில் ஈடுபடுவார்.
இந்திய அரசின் அறிவியல் மற்றும் தொழில்நுட்பத்துறை சார்பாக இந்த ஆண்டுக்கான சுவர்ண ஜெயந்தி உதவித்தொகை பெற்றுள்ள அவர், இந்தியாவின் செவ்வாய் கிரக வளிமண்டலத்தில் இயங்கக்கூடிய லித்தியம் - கரியமில வாயு மின்கலத்தை அறிவியல் புரிதல் மற்றும் தொழில்நுட்ப மேம்பாட்டின் துணையுடன் உருவாக்கும் முயற்சியில் ஈடுபடவுள்ளார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1681335